GRB

**REPUBLIKA HRVATSKA *PRIJEDLOG***

**VARAŽDINSKA ŽUPANIJA**

**GRAD LUDBREG**

**Gradsko vijeće**

KLASA:810-03/17-01/01

URBROJ: 2186/18-02/1-18-16

Ludbreg, 18. lipnja 2018. godine

Na temelju odredbe članka 17. stavka 1. Zakona o sustavu civilne zaštite („Narodne novine“ broj 82/15), članka 19. stavka 1. alineja 11. i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17) i članka 33. Statuta Grada Ludbrega („Službeni vjesnik Varaždinske županije“ br.23/09, 17/13, 40/13-pročišćeni tekst, 12/18), Gradsko vijeće Grada Ludbrega na 8. sjednici održanoj 18. lipnja 2018. godine, donosi

**O D L U K U**

**o donošenju Procjene rizika od velikih nesreća za** **Grad Ludbreg**

**Članak 1.**

Donosi se Procjena rizika od velikih nesreća za Grad Ludbreg, koju je izradila Radna skupina osnovana Odlukom gradonačelnika o postupku izrade Procjene rizika od velikih nesreća za Grad Ludbreg i osnivanju Radne skupine za izradu Procjene rizika od velikih nesreća za Grad Ludbreg, KLASA:810-03/17-01/01, URBROJ:2186/18-01/1-17-2, od 10.listopada 2017. godine.

**Članak 2.**

Temeljem članka 7. stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), a za potrebe izrade Procjene rizika iz članka 1. ove Odluke, ugovorom je angažiran ovlaštenik za prvu grupu stručnih poslova u području planiranja civilne zaštite, u svojstvu konzultanta - Ustanova za obrazovanje odraslih Defensor, Zagrebačka 71, 42 000 Varaždin.

**Članak 3.**

Procjena rizika od velikih nesreća za Grad Ludbreg čini prilog i sastavni dio ove Odluke.

**Članak 4.**

Ova Odluka objavit će se u “Službenom vjesniku Varaždinske županije” i stupa na snagu prvog dana od dana objave.

**PREDSJEDNIK GRADSKOG VIJEĆA**

**Antun Šimić**

**O B R A Z L O Ž E NJ E**

Odredbama članka 17. st. 1. Zakona o sustavu civilne zaštite propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave donosi procjenu rizika o velikih nesreća. Stavkom 2. istoga članka propisano je da, iznimno jedinice lokalne samouprave u kojima nema izraženih rizika te temeljem njihove veličine i drugih kriterija uređenih odredbama Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave, nisu u obvezi izraditi i donijeti procjenu rizika od velikih nesreća.

Smjernicama za izradu procjene rizika od velikih nesreća na području Varaždinske županije propisano je da su jedinice lokalne samouprave obvezne provesti postupak samoprocjene utvrđivanja obaveze izrade procjene rizika.

Sukladno odredbama iz Smjernica koje je donio Župan Varaždinske županije, Grad Ludbreg je proveo postupak samoprocjene utvrđivanja obaveze izrade procjene rizika temeljem obrasca za samoprocjenu te je provedenim postupkom samoprocjene utvrđeno da je GRAD LUDBREG obveznik izrade procjene rizika od velikih nesreća. Slijedom navedenog dana 02. listopada 2017. godine donijeta je Odluka o potrebi izrade procjene rizika od velikih nesreća za Grad Ludbreg kao preliminarna procjena.

U daljnjim aktivnostima, dana 10. listopada 2017. godine gradonačelnik je donio Odluku o postupku izrade Procjene rizika od velikih nesreća za Grad Ludbreg i osnivanju Radne skupine za izrade Procjene rizika od velikih nesreća za Grad Ludbreg. Odlukom je uređen postupak izrade Procjene, osnovana je Radna skupina za izradu Procjene te su određeni koordinatori, nositelji i izvršitelji izrade. Procjena rizika izrađivana je sukladno Smjernicama za izradu procjene rizika od velikih nesreća na području Varaždinske županije primjenom metodologije za izradu Procjene rizika, korištenjem uputa za izradu svakog pojedinog scenarija, izradom matrica i karata rizika i prijetnji, te analizom sustava civilne zaštite i vrednovanjem rizika.

Početni korak u postupku izrade bila je identifikacija prijetnji prilikom koje je određeno:

* koje se sve prijetnje pojavljuju na području Grada Ludbrega,
* prostor na kojem se pojavljuju i
* način na koji mogu štetno/negativno utjecati na okoliš.

Na području Grada Ludbrega identificirano je ukupno 15 rizika koji predstavljaju potencijalnu ugrozu za život i zdravlje ljudi, gospodarstvo te društvenu stabilnost i politiku, a to su: poplave izazvane izlijevanjem kopnenih vodenih tijela, potres, epidemije i pandemije, industrijske nesreće, ekstremne temperature, klizišta, suša, tuča, vjetar (kretanje zračnih masa općenito), mraz, snijeg i led, nuklearne i radiološke nesreće, nesreće u cestovnom prometu, nesreće u željezničkom prometu te poplave izazvane pucanjem brana.

Nositelj i glavni koordinator izrade Procjene rizika je gradonačelnik Grada Ludbrega, a za potrebe izrade Procjene u svojstvu konzultanta angažiran je ovlaštenik za prvu grupu stručnih poslova u području planiranja civilne zaštite – Ustanova za obrazovanje odraslih „Defensor“ iz Varaždina.

Predlaže se Gradskome vijeću Grada Ludbrega donošenje Odluke u predloženome tekstu.